paragraph_text: Godine 1610. Ivana je napustila Dijon, otišla u Annecy, gdje je zajedno sa sv. Franjom Saleškim, osnovala prvi samostan nove kongregacije - Sestara pohoda Marijina i sama postala redovnica. Želja sv. Franje Saleškoga bila je, da redovnice ne budu strogo zatvorene u samostanu, nego da se posvete brizi oko bolesnika, siromašnih i zatvorenika. To nije odobreno, pa su redovnice preuzele odgoj ženske mladeži. U samostan su se primale i redovnice, koje zbog dobi, zdravlja ili drugih razloga nisu primljene u druge redovničke zajednice.